open-index/open-wikipedia-markdown huggingface dataset:
Κύπελλο ΠΟΑΣΠ

Το **Κύπελλο ΠΟΑΣΠ** αποτελεί ποδοσφαιρική τοπική διοργάνωση κυπέλλου στην επαρχία Πάφου της Κύπρου. Διοργανώνεται από την Ποδοσφαιρική Ομοσπονδία Αγροτικών Σωματείων Πάφου (ΠΟΑΣΠ) από το 1971.  Στη διοργάνωση συμμετέχουν οι ομάδες των πρωταθλημάτων Α΄ κατηγορίας ΠΟΑΣΠ και Β΄ κατηγορίας ΠΟΑΣΠ.

Η κυπελλούχος ομάδα αποκτά το δικαίωμα συμμετοχής στο Κύπελλο Κυπελλούχων ΣΤΟΚ.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου (ο πίνακας δεν είναι πλήρης καθώς απουσιάζουν κυπελλούχες ομάδες). Το κύπελλο τις περιόδους 2019-20 και 2020-21 διακόπηκε λόγω της πανδημίας του κορωνοιού.

## Δείτε επίσης
* Α΄ κατηγορία ΠΟΑΣΠ
* Β΄ κατηγορία ΠΟΑΣΠ
* Σύστημα ποδοσφαιρικών πρωταθλημάτων Κύπρου

## Παραπομπές


## Εξωτερικοί σύνδεσμοι
* Ιστοσελίδα ΠΟΑΣΠ

*
Λάζαρος Παπαδόπουλος

Το όνομα **Λάζαρος Παπαδόπουλος** μπορεί να αναφέρεται στα εξής πρόσωπα:
*Λάζαρος Παπαδόπουλος (καλαθοσφαιριστής), διεθνής καλαθοσφαιριστής
*Λάζαρος Παπαδόπουλος (ποδοσφαιριστής), παλαίμαχος ποδοσφαιριστής, που έχει αγωνιστεί σε ΑΕΚ, Βέροια και Ρόδο
Δημήτρης Παπαδόπουλος

Με το ελληνικό ονοματεπώνυμο **Δημήτρης Παπαδόπουλος** ή **Δημήτριος Παπαδόπουλος** μπορεί να αναφέρονται τα παρακάτω πρόσωπα:

* Πατριάρχης Δημήτριος, κατά κόσμον Δημήτριος Παπαδόπουλος
* Δημήτρης Παπαδόπουλος (ποδοσφαιριστής, 1950), διεθνής ποδοσφαιριστής (1950-2020)
* Δημήτριος Παπαδόπουλος (αντιστράτηγος), αντιστράτηγος του Ελληνοϊταλικού Πολέμου (1889 - 1983)
* Δημήτρης Παπαδόπουλος (ποδοσφαιριστής, 1981), παλαίμαχος διεθνής ποδοσφαιριστής, πρωταθλητής Ευρώπης 2004
* Δημήτρης Παπαδόπουλος (καλαθοσφαιριστής), παλαίμαχος διεθνής καλαθοσφαιριστής
* Δημήτριος Κ. Παπαδόπουλος (1915-2001), δικηγόρος και βουλευτής

## Δείτε επίσης
* Παπαδόπουλος (αποσαφήνιση)
Β΄ κατηγορία ΠΟΑΣΠ

Η **Β΄ Κατηγορία ΠΟΑΣΠ** ήταν ένα τοπικό, ποδοσφαιρικό πρωτάθλημα που διεξαγόταν στην επαρχία Πάφου της Κύπρου. Διοργανωνόταν από την Ποδοσφαιρική Ομοσπονδία Αγροτικών Σωματείων Πάφου (ΠΟΑΣΠ). Στο πρωτάθλημα αυτό συμμετείχαν ομάδες μέλη της ΠΟΑΣΠ. Αποτελούσε ένα από τα πρωταθλήματα του αγροτικού (τοπικού) ποδοσφαίρου της Κύπρου. Καταργήθηκε το 2019

Η Β΄ κατηγορία ΠΟΑΣΠ βρισκόταν στο 6ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Β΄ κατηγορίας των τοπικών ομοσπονδιών.

Από το πρωτάθλημα αυτό καθορίζονταν οι ομάδες που προβιβάζονται στην Α΄ κατηγορία ΠΟΑΣΠ, την ανώτατη κατηγορία της ΠΟΑΣΠ.

## Δομή
Ο αριθμός των ομάδων που συμμετείχαν στο πρωτάθλημα διαφοροποιείτο ανάλογα με τα σωματεία που δηλώναν συμμετοχή. Διεξάγονταν δύο γύροι, όπου η κάθε ομάδα αντιμετωπίζε όλες τις υπόλοιπες ομάδες εντός και εκτός έδρας. Πρωταθλήτρια ανακηρυσσόταν η ομάδα που συγκέντρωνε τους περισσότερους βαθμούς. Οι πρώτες δύο ομάδες της βαθμολογίας προβιβάζονταν στην Α΄ κατηγορία ΠΟΑΣΠ.

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου (εντοπίστηκαν δεδομένα από την περίοδο 2009-10 και μεταγενέστερα).

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Κύπελλο ΠΟΑΣΠ

## Παραπομπές

## Εξωτερικοί σύνδεσμοι

* Ιστοσελίδα ΠΟΑΣΠ
Λεξικό Μπαμπινιώτη

Το **Λεξικό της νέας ελληνικής γλώσσας**, πιο γνωστό ως **Λεξικό Μπαμπινιώτη**, είναι λεξικό της νεοελληνικής γλώσσας που εκδίδεται από το Κέντρο Λεξικολογίας που εποπτεύεται από τον Έλληνα γλωσσολόγο Γεώργιο Μπαμπινιώτη.

## Εκδόσεις
Το λεξικό έχει περάσει από διάφορες εκδόσεις, αναφέρονται οι σημαντικότερες:

*1998, πρώτη έκδοση
*2002, δεύτερη έκδοση, ανατύπωση (με μικρές διορθώσεις και βελτιστοποιήσεις) το 2003, 2004, 2006
*Ιούλιος 2008, τρίτη έκδοση, 2.032 σελίδες, μερικές αξιοσημείωτες νέες λέξεις που εισάγονται στην ελληνική γλώσσα περιλαμβάνονται οι: βιάγκρα, μπλουτούθ, βιοκαύσιμο και μπλόγκερ.

Κατηγορία:Ελληνικά λεξικά
Θωρηκτό Ποτέμκιν (ταινία, 1925)

right|250px|thumb|Η περίφημη σκηνή με το καροτσάκι στις Σκάλες της Οδησσού, από το ''Θωρηκτό Ποτέμκιν'' (1925) του Σεργκέι Αϊζενστάιν.
Το **Θωρηκτό Ποτέμκιν** (αυθεντικός τίτλος στα , *Bronenosets Potyomkin*) είναι μια ρωσική ταινία του 1925, του σκηνοθέτη Σεργκέι Αϊζενστάιν και θεωρείται ένα από τα αριστουργήματα του βωβού κινηματογράφου. Η ταινία εξιστορεί το πραγματικό γεγονός της ανταρσίας του πληρώματος του ομώνυμου πλοίου και αναπαράγει το χρονικό των τεσσάρων πρώτων ημερών της ανταρσίας που σημειώθηκε στο πλαίσιο της Ρωσικής επανάστασης του 1905.

## Δομή
Η ταινία χωρίζεται στα εξής πέντε κεφάλαια:
* *Άντρες και έντομα*, όπου οι ναύτες αρνούνται να φάνε το κρέας.
* *Δράμα στο κατάστρωμα*, με την εξέγερση των ναυτών και τη δολοφονία του αρχηγού τους, Βακουλεντσούκ, από τον βίαιο αξιωματικό.
* *Ένας νεκρός ζητά δικαιοσύνη*, με τους εργάτες της Οδησσού να θρηνούν τον Βακουλεντσούκ.
* *Οι σκάλες της Οδησσού*, όπου οι στρατιώτες του τσάρου κατασφάζουν το λαό.
* *Συνάντηση με τους διώκτες*, κατά την οποία τα πληρώματα των πλοίων που καταδιώκουν το Ποτέμκιν, επευφημούν τους εξεγερμένους συναδέλφους τους.

## Παραγωγή
Στο *Θωρηκτό Ποτέμκιν* ο Αϊζενστάιν εφάρμοσε επαναστατικές τεχνικές στην αφήγηση, όπως η ρεαλιστική (για τα δεδομένα της εποχής) περιγραφή των συγκρούσεων και η απεικόνιση των χαρακτήρων με τέτοιο τρόπο, ώστε ο θεατής να ταυτίζεται με τους εξεγερμένους. Το πλέον καινοτόμο όμως στοιχείο, το οποίο χωρίς υπερβολή διαμόρφωσε τον σύγχρονο κινηματογράφο, ήταν το νευρώδες μοντάζ - μέχρι τότε, οι ταινίες έμοιαζαν περισσότερο με κινηματογραφημένα θεατρικά έργα.

## Υποδοχή
Κατά την αρχική προβολή της ταινίας στις σοβιετικές αίθουσες, το κοινό σοκαρίστηκε και η επιτυχία ήταν μάλλον μικρή. Όταν όμως προβλήθηκε σε διεθνή φεστιβάλ και παρά τον καθαρά προπαγανδιστικό χαρακτήρα της, ο Αϊζενστάιν γνώρισε την αποθέωση. Ακόμα κι ο ναζί Γιόζεφ Γκαίμπελς παρατήρησε πως *αυτό το υπέροχο φιλμ δεν έχει όμοιό του (...) εάν κάποιος δεν έχει στέρεα πολιτική στάση, θα μπορούσε να γίνει μπολσεβίκος παρακολουθώντας το*.

Το *Θωρηκτό Ποτέμκιν* θεωρείται ένα από τα διαχρονικά αριστουργήματα του παγκόσμιου κινηματογράφου. Σκηνές από την ταινία έχουν αναπαραχθεί εν είδει φόρου τιμής σε πλήθος μεταγενέστερων ταινιών, όπως στους *[[Οι αδιάφθοροι|Αδιάφθορους]]* (Μπράιαν ντε Πάλμα), το *[[Μπραζίλ (φιλμ)|Μπραζίλ]]* (Τέρι Γκίλιαμ), τον *[[Ο Πόλεμος των Άστρων: Επεισόδιο 3 - Η Εκδίκηση των Σιθ|Πόλεμο των Άστρων 3]]* (Τζορτζ Λούκας) κ.ά.

Όπως λέει και ο Μαρκ Φερρό, «...στην περίπτωση του *Θωρηκτού Ποτέμκιν* ο θρύλος κατόρθωσε να προσλάβει τα χαρακτηριστικά της ιστορίας». Ο ίδιος ο σκηνοθέτης της παραδέχεται πως το περιστατικό αυτό της εξέγερσης *είχε περιπέσει σε λήθη [...] αμυδρά το θυμούνταν και συζητούσαν γι΄αυτή ακόμα λιγότερο.*  Έτσι, η σφαγή δεν διαδραματίστηκε ποτέ στις σκάλες Ρισελιέ, ενώ αποσιωπάται το άδοξο τέλος του αήττητου πλοίου.

## Δείτε επίσης

* Κατάλογος των καλύτερων ταινιών

## Παραπομπές

## Εξωτερικοί σύνδεσμοι
*

Κατηγορία:Σοβιετικές ταινίες
Κατηγορία:Ρωσικές ιστορικές ταινίες
Κατηγορία:Ασπρόμαυρες ταινίες
Κατηγορία:Βωβές ταινίες
Κατηγορία:Ταινίες του 1925
Δήμος Κίσελα Βόντα

Ο **Δήμος Κίσελα Βόντα** () είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.

## Γεωγραφία
Ο Δήμος Κίσελα Βόντα συνορεύει με:
*τον Δήμο Κάρπος στα βορειδυτικά,
*τον Δήμο Τσένταρ στα βόρεια,
*τον Δήμο Άεροντρομ στα βορειοανατολικά,
*τον Δήμο Στουντενίτσανη στα νότια,
*τον Δήμο Σόπιστα στα δυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Κατηγορία:Δήμοι των Σκοπίων
Κυριάκος Παπαδόπουλος

Το όνομα **Κυριάκος Παπαδόπουλος** μπορεί να σχετίζεται με τα ακόλουθα λήμματα:
* Κυριάκος Παπαδόπουλος (ποδοσφαιριστής, 1992), διεθνής ποδοσφαιριστής
* Κυριάκος Λ. Παπαδόπουλος, Έλληνας μουσικός, συνθέτης και παραγωγός
* Κυριάκος Δ. Παπαδόπουλος, Ελληνοκύπριος συγγραφέας και ποιητής
* Κυριάκος Παπαδόπουλος(1870-1938)
* Κυριάκος Παπαδόπουλος (1931-2020), Έλληνας εκδότης
* Κυριάκος Παπαδόπουλος (Κίσα Μπατζάκ), στρατιωτικός, συνεργάτης των Ναζί στην Ελλάδα
Super Cup ΠΟΑΣΠ

Το **Super Cup** αποτελεί το τρίτο πιο σημαντικό τρόπαιο της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ). Η κατάκτηση του Super Cup διεκδικείται σε ένα μονό αγώνα, ο οποίος σηματοδοτεί την έναρξη της καινούριας ποδοσφαιρικής περιόδου. Στον αγώνα αυτό αναμετρούνται ο πρωταθλητής και ο κυπελλούχος (ή ο φιναλίστ του κυπέλλου σε περίπτωση που κάποια ομάδα έχει κατακτήσει πρωτάθλημα και κύπελλο) της προηγούμενης περιόδου. 

Σε περίπτωση που είτε ο πρωταθλητής είτε ο κυπελλούχος προβιβάστηκαν μέσω του Πρωταθλήματος Ένταξης σε εθνική διοργάνωση (οπόταν δεν συμμετείχαν πλέον στις διοργανώσεις της ΠΟΑΣΠ), στον αγώνα του Super Cup αντικαθίσταται από τη δεύτερη ομάδα και τον φιναλίστ του κυπέλλου αντίστοιχα.

## Όλοι οι αγώνες
Ο πίνακας που ακολουθεί παρουσιάζει τους αγώνες για το Super Cup. Δεν έχουν εντοπιστεί πληροφορίες για όλες τις περιόδους και ως εκ τούτου ο πίνακας είναι ημιτελής.





(Π): πρωταθλήτρια, (Δ): δευτεραθλήτρια, (Κ): κυπελλούχος, (Φ): φιναλίστ κυπέλλου


## Παραπομπές


## Δείτε επίσης

* Ποδόσφαιρο στην Κύπρο
* Α΄ κατηγορία ΠΟΑΣΠ
* Κύπελλο ΠΟΑΣΠ

Κατηγορία:Ποδοσφαιρική Ομοσπονδία Αγροτικών Σωματείων Πάφου
Γλώσσες Χαν

Οι **γλώσσες Χαν** (κορεατικά: 한어; 韓語) ή **γλώσσες Σάμχαν** (κορεατικά: 삼한어; 三韓語) ήταν κλάδος των κορεανικών γλωσσών, αναφερόμενες στις μη-κογκουριοϊκές κορεανικές γλώσσες που ομιλούνταν στη νότια κορεατική Χερσόνησο.

Οι γλώσσες Χαν ομιλούνταν στις συνομοσπονδίες των Μάχαν, Μπιόνχαν και Τζίνχαν. Η έκταση των γλωσσών Χαν είναι ασαφής. Γενικά είναι δεκτή συμπεριλαμβάνοντας και τη γλώσσα Σίλλα, ενώ μπορεί να συμπεριληφθεί και η γλώσσα Μπέκτζε.

## Δείτε επίσης

* Παλιά κορεατικά
* Κογκουριοϊκές γλώσσες

## Παραπομπές

Κατηγορία:Γλώσσες της Κορέας
Ισιάς

Η **Ισιάς η Φιλόστοργος** (απεβ. π. 20 π.Χ.) από τη Δυναστεία των Αριοβαρζανιδών γεννήθηκε πριγκίπισσα της Καππαδοκίας και με τον γάμο της έγινε βασίλισσα της Κομμαγηνής.

## Βιογραφία
Ήταν κόρη τού Αριοβαρζάνη Α΄ της Καππαδοκίας και της Αθηναΐδος Φιλοστόργου Α΄. Ο πατέρας της είχε περσική καταγωγή και η μητέρα της Ελληνική. Αδελφός της ήταν ο Αριοβαρζάνης Β΄ της Καππαδοκίας.

Παντρεύτηκε τον Αντίοχο Α΄ της Κομμαγηνής (βασ. 70-38 π.Χ.). Απεβίωσε μεταξύ τού τέλους της δεκαετίας τού 30 και της αρχής της δεκαετίας τού 20 π.Χ. Τάφηκε στον τόπο ταφής Καρακούς Τούμουλους, όπου τάφηκε η κόρη της και η εγγονή της.

Το όνομά της αναφέρεται σε τιμητικές επιγραφές, που αφιερώθηκαν στον γιο της Μιθριδάτη Β΄ και βρέθηκαν στον τάφο της άλλης κόρης της Λαοδίκης:

:Ο μέγας βασιλιάς Μιθριδάτης, γιος τού μεγάλου βασιλιά Αντιόχου και της βασίλισσας Ισιάδος, αφιερώνει αυτή την εικόνα στην άφθαρτη μνήμη της βασίλισσας Λαοδίκης, αδελφής τού βασιλιά και σύζυγο τού Ορόντη, βασιλιά βασιλιάδων, και στη δική της τιμή.

Το 72 ο Βεσπασιανός προσάρτησε την Κομμαγηνή στη Ρωμαϊκή Αυτοκρατορία· μετά από αυτό ο θόλος τού τάφου παραβιάστηκε και το μνημείο λεηλατήθηκε.

## Οικογένεια
Παντρεύτηκε τον Αντίοχο Α΄ Θεό της Κομμαγηνής και είχε τέκνα:
* Μιθριδάτης Β΄ απεβ. 20 π.Χ., βασιλιάς της Κομμαγηνής (38-20 π.Χ.). Γιος του ήταν ο:
** Μιθριδάτης Γ΄ της Κομμαγηνής.
* Λαοδίκη 1ος αι. π.Χ., παντρεύτηκε τον Ορόντη Β΄ της Παρθίας.
* Αντίοχος 1ος αι. π.Χ., πρίγκιπας της Κομμαγηνής.
* Αντιοχίς 1ος αι. π.Χ. Δεν γνωρίζουμε το όνομα τού συζύγου της. Κόρη της ήταν η:
** Άκα Α΄ της Κομμαγηνής.
* Αθηναΐς 1ος αι. π.Χ., παντρεύτηκε τον Αρταβάσδη Α΄ της Μηδίας Ατροπατηνής. Κόρη της ήταν η:
** Ιοτάπα της Μηδίας, παντρεύτηκε τον εξάδελφό της Μιθριδάτη Γ΄ της Κομμαγηνής.

## Πηγές
* https://web.archive.org/web/20160303175103/http://www.guide-martine.com/southeastern3.asp
* http://www.ancientlibrary.com/smith-bio/0412.html 
* Campbell-Scott, Roger. "Nimrud Dagh - A Sacred Mountain in Anatolia", in *Vanished Civilizations: The Hidden Secrets of Lost Cities and Forgotten Peoples*, pp.&nbsp;194–197. Reader’s Digest Services P/L, Hong Kong, 1988. .

Κατηγορία:Δυναστεία των Αριοβαρζανιδών
Κογκουριοϊκές γλώσσες

Σύμφωνα με τα αρχαία Κινεζικά αρχεία, τις γλώσσες Μπουγιό, Κόγκουριο, Ντόνγκιε, Όκτζο, Μπέκτζε και Γκοτζόσον ήταν παρόμοιες η μία με την άλλη, αλλά πολύ διαφορετική από τις τουνγκουζικές γλώσσες. Μπορεί να υπάρχει ένα χάσμα μεταξύ αυτών των **κογκουριοϊκών γλωσσών** και των γλωσσών Χαν, σχηματίζοντας δύο κλάδους της κορεανικής γλωσσικής οικογένειας. Η γλώσσα Γιε-Μεκ μπορεί να είναι προγονική για τις κογκουριοϊκές γλώσσες ή για μερικές από αυτές. Ωστόσο, όλες οι κογκουριοϊκές γλώσσες δεν είναι επαρκώς μελετημένες. 

Μερικές θεωρίες προτείνουν ότι τα ιαπωνικά ανήκουν στις κογκουριοϊκές γλώσσες και έτσι θα σχηματιζόταν ιαπωνικό–κογκουριοϊκό κλάδο. Αλλά τα τοπωνυμικά στοιχεία δείχνουν ότι πιθανόν να προηγήθηκε μόνο από ιαπωνικές γλώσσες.

## Δείτε επίσης
* Ιστορία της κορεατικής γλώσσας
* Παλιά Κορεατικά
* Γλώσσες Χαν

## Παραπομπές


Κατηγορία:Γλώσσες της Κορέας
Αντιοχίς της Κομμαγηνής

Η **Άντιοχίς** (απεβ. π. 20 π.Χ.) από τη Δυναστεία των Οροντιδών γεννήθηκε πριγκίπισσα της Κομμαγηνής.

## Βιογραφία
Ήταν κόρη τού Αντιόχου Α΄ Θεού της Κομμαγηνής και της Ισιάδος Φιλοστόργου. Αδέλφια της ήταν ο Μιθριδάτης Β΄ της Κομμαγηνής, ο Αντίοχος πρίγκιπας της Κομμαγηνής, η Αθηναΐς σύζυγος τού Αρταβάσδη Α΄ της Μηδίας Ατροπατηνής και η Λαοδίκη σύζυγος τού Ορόντη Β΄ της Παρθίας.

Το όνομά της και αυτό τού πατέρα της προέρχεται από τους Σελευκίδες: ο Αντίοχος Α΄ ήταν γιος της Λαοδίκης Θ΄ Θεάς, κόρης τού Αντιόχου Η΄ Γρυπού της Αυτοκρατορίας των Σελευκιδών.

Λίγα γνωρίζουμε για τη ζωή της. Παντρεύτηκε έναν -αγνώστου σε εμάς ονόματος- άνδρα και είχε τέκνο την Άκα Α΄. Απεβίωσε ανάμεσα στα τέλη της δεκαετίας τού 30 και τις αρχές της δεκαετίας του 20 π.Χ. Τάφηκε μαζί με τη μητέρα της και την κόρη της στο σημείο ταφής του Καρακούς, γνωστό ως ο τύμβος (tumulus) τού Καρακούς.

## Οικογένεια
Παντρεύτηκε έναν αγνώστου -σε εμάς- ονόματος άνδρα και είχε τέκνο:
* Άκα Α΄ 1ος αι. π.Χ.

## Παραπομπές


## Πηγές
* https://web.archive.org/web/20160303175103/http://www.guide-martine.com/southeastern3.asp
* Campbell-Scott, Roger. "Nimrud Dagh - A Sacred Mountain in Anatolia", in *Vanished Civilizations: The Hidden Secrets of Lost Cities and Forgotten Peoples*, pp.&nbsp;194–197. Reader’s Digest Services P/L, Hong Kong, 1988. .
* Aka I of Commagene

Κατηγορία:Δυναστεία των Οροντιδών
Λαοδίκη της Παρθίας

H **Λαοδίκη** (έζησε τον 1ο αι. π.Χ.) από τη Δυναστεία των Οροντιδών γεννήθηκε πριγκίπισσα της Κομμαγηνής και με τον γάμο της έγινε βασίλισσα της Παρθίας.

## Βιογραφία
### Η ζωή της
Ήταν κόρη τού Αντιόχου Α΄ Θεού της Κομμαγηνής και της Ισιάδος Φιλοστόργου, κόρης τού Αριοβαρζάνη Α΄ της Καππαδοκίας.

Παντρεύτηκε τον Ορόντη Β΄ της Παρθίας, έτσι έγινε αυτοκράτειρα της Παρθίας. Ο Ορόντης Β΄ είχε σκοτώσει τον πατέρα του Φραάτη Γ΄. Απέκτησαν τέκνα τον Πάκορο και τον Φραάτη Δ΄. Το 38 ο Πάκορος στη μάχη εναντίον των Ρωμαίων απεβίωσε. Τότε ο Φραάτης Δ΄ σκότωσε τον πατέρα του και τα αδέλφια του και έγινε βασιλιάς της Παρθίας.

Όταν απεβίωσε η Λαοδίκη, ο αδελφός της Μιθριδάτης Β΄ της Κομμαγηνής πήρε τη σορό της στην Κομμαγηνή και την έθεσε δίπλα στη μητέρα της Ισιάδα, την αδελφή της Αντιοχίδα και την ανιψιά της Άκα Α΄. Ο Μιθριδάτης Β΄ έκτισε ένα επιτύμβιο μνημείο προς τιμήν της.

### Ο τύμβος
Ο τύμβος (tumulus) είναι διαστάσεων 21 μ. Μόνο ένας κίονας στέκεται ακόμη, με ένα ανάγλυφο στην κορυφή του, το οποίο παριστά τον Μιθριδάτη Β΄ σε χειραψία με τη Λαοδίκη. Η σκηνή δεξίωσης αυτή έχει μία επιγραφή κάτω της, τόσο διαβρωμένη, που παρατηρήθηκε μόλις το 1938. Αποκρυπτογραφήθηκε το 1979 και έχει ως εξής:

:Ο μέγας βασιλιάς Μιθριδάτης, γιος τού μεγάλου βασιλιά Αντιόχου και της βασιλίσσης Ισιάδος, αφιερώνει την εικόνα αυτή στη μνήμη της βασιλίσσης Λαοδίκης, αδελφής του και συζύγου τού Ορόντη, βασιλέως βασιλέων, και στην δική της τιμή.

Η επιγραφή είναι ένας αποχαιρετισμός τού Μιθριδάτη Β΄ προς την αδελφή του. Ο νεκρικός θάλαμός της βρισκόταν μέσα στον τύμβο. Όταν το 72 ο Βεσπασιανός προσάρτησε την Κομμαγηνή, ο τύμβος λαφυραγωγήθηκε. Οι Ρωμαίοι μετακίνησαν ογκόλιθους τού τύμβου και τους χρησιμοποίησαν σε κατασκευαστικά έργα της Κομμαγηνής.

## Παραπομπές


## Πηγές
* "Travel Guide To Turkey, Guide de la Turquie, GUIDE MARTINE, Guide to Turkey, Guide de Turquie, Travel, Turkey, Voyage, Turquie, Istanbul, Turkey Photos, Photos de la Turquie". Guide-martine.com. Retrieved 2017-04-10.
* Roger Beck. Beck on Mithraism: Collected Works with New Essays. Books.google.com. p. 297. Retrieved 2017-04-10.

Κατηγορία:Δυναστεία των Οροντιδών
Ντουλαγλουτίδη

Η **ντουλαγλουτίδη** (*dulaglutide*) είναι ένας αγωνιστής υποδοχέα πεπτιδίου-1 τύπου γλυκαγόνης (αγωνιστής GLP-1) που αποτελείται από GLP-1 (7-37) ομοιοπολικά συνδεδεμένο με ένα κομμάτι Fc ανθρώπινης IgG4. Χρησιμοποιείται για την αντιμετώπιση του διαβήτη τύπου 2 και μπορεί να χρησιμοποιηθεί μία φορά την εβδομάδα.   Το GLP-1 είναι μια ορμόνη που εμπλέκεται στην ομαλοποίηση του επιπέδου γλυκόζης στο αίμα (γλυκαιμία). Ο FDA ενέκρινε την dulaglutide για χρήση στις Ηνωμένες Πολιτείες τον Σεπτέμβριο του 2014.  Το φάρμακο κατασκευάζεται από την Eli Lilly με την ονομασία **Trulicity**.  

## Ιατρικές χρήσεις
Η ένωση ενδείκνυται για ενήλικες με σακχαρώδη διαβήτη τύπου 2 ως συμπλήρωμα στη διατροφή και την άσκηση, για τη βελτίωση του γλυκαιμικού ελέγχου. Η ντουλαγλουτίδη δεν ενδείκνυται στη θεραπεία ασθενών με σακχαρώδη διαβήτη τύπου 1 ή σε ασθενείς με διαβητική κετοξέωση επειδή αυτά τα προβλήματα είναι αποτέλεσμα  των νησίδων των κυττάρων που δεν είναι σε θέση να παράγουν ινσουλίνη και μία από τις δράσεις της ντουλαγλουτίδης είναι η διέγερση της λειτουργίας των κυττάρων των νησίδων για την παραγωγή περισσότερης ινσουλίνης. Η ντουλαγλουτίδη μπορεί να χρησιμοποιηθεί είτε αυτόνομα είτε σε συνδυασμό με άλλα φάρμακα για διαβήτη τύπου 2, συγκεκριμένα με μετφορμίνη, σουλφονυλουρίες, θειαζολιδινεδιόνες και ινσουλίνη που λαμβάνεται ταυτόχρονα με τα γεύματα.      
Μια μετα-ανάλυση το 2017 κατέρριψε τον ισχυρισμό ότι η θεραπεία με αγωνιστές GLP-1 ή αναστολείς DPP-4 αύξησε τη θνησιμότητα όλων των αιτιών στους διαβητικούς τύπου 2.  

## Παρενέργειες
Οι πιο συχνές ανεπιθύμητες ενέργειες περιλαμβάνουν γαστρεντερικές διαταραχές, όπως δυσπεψία, μειωμένη όρεξη, ναυτία, έμετο, κοιλιακό άλγος, διάρροια .  Ορισμένοι ασθενείς μπορεί να παρουσιάσουν σοβαρές ανεπιθύμητες ενέργειες: οξεία παγκρεατίτιδα (συμπτώματα περιλαμβάνουν επίμονο σοβαρό κοιλιακό άλγος, ακτινοβολώντας μερικές φορές στην πλάτη και συνοδεύονται από έμετο), υπογλυκαιμία, νεφρική δυσλειτουργία (που μπορεί μερικές φορές να απαιτεί αιμοδιάλυση). Ο κίνδυνος υπογλυκαιμίας αυξάνεται εάν το φάρμακο χρησιμοποιηθεί σε συνδυασμό με σουλφονυλουρίες ή ινσουλίνη .   

## Αντενδείξεις
Η ένωση αντενδείκνυται σε άτομα με υπερευαισθησία στο δραστικό συστατικό ή σε οποιοδήποτε από τα συστατικά του προϊόντος. Ως προληπτικό μέτρο, συνιστάται το 2013 οι ασθενείς με προσωπικό ή οικογενειακό ιστορικό μυελοειδούς καρκίνου του θυρεοειδούς ή που έχουν προσβληθεί από πολλαπλή ενδοκρινική νεοπλασία τύπου 2 να μην λαμβάνουν ντουλαγλουτίδη, επειδή θα μπορούσαν να αυξήσουν τον κίνδυνο αυτών των καρκίνων.  

## Μηχανισμός δράσης
Η ντουλαγλουτίδη συνδέεται με υποδοχείς πεπτιδίου 1 τύπου γλυκαγόνης, επιβραδύνοντας τη γαστρική κένωση και αυξάνει την έκκριση ινσουλίνης από τα βήτα κύτταρα του παγκρέατος. Ταυτόχρονα η ένωση μειώνει την αυξημένη έκκριση γλυκαγόνης αναστέλλοντας τα άλφα κύτταρα του παγκρέατος, τα οποία είναι γνωστό ότι είναι ακατάλληλα στον διαβητικό ασθενή. Το GLP-1 εκκρίνεται κανονικά από κύτταρα L του γαστρεντερικού βλεννογόνου ως απόκριση σε ένα γεύμα.  

## Παραπομπές




Κατηγορία:Αντιδιαβητικά φάρμακα
Γλώσσα Γε-Μεκ

Η **Γε-Μεκ** (κορεατικά: 예맥어, 濊貊語), επίσης γνωστή ως **Γέμεκ** και **Μεκ**, είναι κορεανική γλώσσα της Μαντζουρίας και της ανατολικής Κορέας. Ομιλούταν σε περιοχές βόρεια του βασιλείου των Σίλλα και ομιλούνταν στους τελευταίους αιώνες π.Χ. Είναι πιθανόν γλώσσα-πρόγονος των γλωσσών Κογκουριό και Χαν.

Οι Γε-Μεκ είχαν ιστορικούς δεσμούς με ύστερα κορεατικά βασίλεια, και μπορεί να αποτελούν οι πρόγονοι σε μερικά, όπως το Γκοτζόσον. Το Γε των Γέμεκ αναφέρεται και ως συνώνυμο για το Μπούγιο και το Μεκ για το Κόγκουριο. Η γλώσσα τους μπορεί να είναι μία ή να είναι πρόγονος των Κογκουριοϊκών γλωσσών. 

Τα στοιχεία για τη γλώσσα περιορίζονται σε τοπωνύμια και η ύπαρξή της είναι αμφίβολη. Οι προσπάθειες για την ανάκτηση λέξεων της γλώσσας Γέμεκ από τοπωνύμια στο ιστορικό βιβλίο Σάμγκουκ Σάγκι αμφισβητούνται.

## Παραπομπές


Κατηγορία:Γλώσσες της Κορέας
Αφρικανικός χρυσός λύκος

thumb|''Canis anthus bea'' στον Κρατήρα Νγκορογκόρο, Τανζανία
Ο **αφρικανικός χρυσός λύκος** (*Canis anthus*), γνωστός και ως **αιγυπτιακό τσακάλι** ή **γκρίζο τσακάλι**, είναι κυνίδης που προέρχεται από τη βόρεια και τη βορειοανατολική Αφρική. Το είδος είναι ο απόγονος ενός γενετικά αναμεμιγμένου κυνίδη με καταγωγή 72% από γκρίζο λύκο και 28% από αιθιοπικό λύκο. Το είδος είναι κοινό στη βορειοδυτική και βορειοανατολική Αφρική, συναντάται στη Σενεγάλη μέχρι την Αίγυπτο στα ανατολικά, σε εύρος που περιλαμβάνει το Μαρόκο, την Αλγερία, την Τυνησία και τη Λιβύη στα βόρεια ως τη Νιγηρία, το Τσαντ και την Τανζανία στο νότο. Είναι κυνίδης προσαρμοσμένος στην έρημο και είναι κοινός στις πεδιάδες και στις στέπες, συμπεριλαμβανομένων εκείνων που δεν έχουν άφθονο νερό. Στην οροσειρά του Άτλαντα, το είδος έχει παρατηρηθεί μέχρι και σε υψόμετρο 1.800 μέτρων. Είναι πρωτίστως θηρευτής, ο οποίος βάζει στο στόχαστρό του ασπόνδυλα και θηλαστικά μεγάλα όσο οι γαζελίτσες, αν και μερικές φορές πιάνει και μεγαλύτερα ζώα. Άλλα προϊόντα διατροφής περιλαμβάνουν τα πτώματα ζώων, τα ανθρώπινα απορρίμματα και τα φρούτα. Ο αφρικανικός χρυσός λύκος είναι μονογαμικός και έχει την περιοχή του, του οποίου η κοινωνική δομή περιλαμβάνει το μικρό που έχει χρονίσει να παραμένει με την οικογένεια για να βοηθήσει στο μεγάλωμα των μικρότερων κουταβιών των γονιών του.

## Δείτε επίσης
*Αιθιοπικός λύκος

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Λύκος
Κατηγορία:Θηλαστικά της Αφρικής
Αιθιοπικός λύκος

thumb|Νότιος αιθιοπικός λύκος (''C. s. citernii''), Οροπέδιο Σανέττι
Ο **αιθιοπικός λύκος** (*Canis simensis*), επίσης γνωστός και ως **αβησσυνιακός λύκος**, είναι κυνίδης που προέρχεται από τα Αιθιοπικά Υψίπεδα. Είναι παρόμοιος με το κογιότ σε μέγεθος και σωματική κατασκευή, και διακρίνεται από το μακρύ και στενό κρανίο του και την κόκκινη και λευκή του γούνα. Σε αντίθεση με τους περισσότερους μεγάλους κυνίδες, οι οποίοι είναι πολυπληθείς και δεν περιορίζονται στο τι θα φάνε, ο αιθιοπικός λύκος περιορίζεται εξαιρετικά στο να τρώει αφροαλπικά τρωκτικά με πολύ συγκεκριμένες απαιτήσεις ενδιαιτημάτων. Είναι ένας από τους σπανιότερους κυνίδες του κόσμου και από τα πιο απειλούμενα με εξαφάνιση σαρκοφάγα της Αφρικής.

Η τρέχουσα περιοχή των ειδών περιορίζεται σε επτά απομονωμένες οροσειρές σε υψόμετρα 3.000-4.500 μ., με τον συνολικό πληθυσμό ενηλίκων να εκτιμάται σε 360-440 αιθιοπικούς λύκους το 2011, περισσότεροι από τους μισούς στα όρη Μπέιλ.

Ο Αιθιοπικός λύκος αναγράφεται ως απειλούμενος από την IUCN, λόγω του μικρού του αριθμού και της κατακερματισμένης περιοχής. Οι απειλές περιλαμβάνουν την αύξηση πίεσης από την επέκταση των ανθρώπινων πληθυσμών, με αποτέλεσμα την υποβάθμιση των ενδιαιτημάτων μέσω της υπερβόσκησης, και τη μετάδοση ασθενειών και τη διασταύρωση από ελεύθερα σκυλιά. Η διατήρησή του διευθύνεται από το Πρόγραμμα Διατήρησης του Αιθιοπικού Λύκου του Πανεπιστημίου της Οξφόρδης, το οποίο επιδιώκει να προστατεύσει τους λύκους μέσω προγραμμάτων εμβολιασμού και κοινοτικής προσέγγισης.

## Παραπομπές


Κατηγορία:Λύκος
Βουγιοϊκή γλώσσα

Η γλώσσα του βασιλείου Μπούγιο, η οποία ονομάζεται **Βουγιοϊκή γλώσσα**, έχει ερευνηθεί πολύ ελάχιστα. Ωστόσο, σύμφωνα με Κινεζικές πηγές, είναι αμοιβαία κατανοητή με την γλώσσα Κογκουριό στις νότιες περιοχές στις οποίες ομιλούταν. Αυτό έχει βρεθεί με βάση τις πολύ λίγες λέξεις που έχουν βρεθεί έως τώρα.

Η γλώσσα εξαφανίστηκε τον 7ο αιώνα.

## Παραπομπές


Κατηγορία:Γλώσσες της Κορέας
Μεγάλη Αρμενία (αποσαφήνιση)

Η ονομασία **Μεγάλη Αρμενία** μπορεί να σχετίζεται με τα ακόλουθα:

* Βασίλειο της Αρμενίας (αρχαιότητα), Το αρχαίο *Βασίλειο της Μεγάλης Αρμενίας* (321 π.Χ. - 428 μ.Χ).
* Ενωμένη Αρμενία, Σύγχρονη εθνική ιδέα για τη συνένωση σε ένα κράτος όλων των περιοχών που θεωρούνται παραδοσιακά εδάφη της αρμενικής πατρίδας.
Lsjbot

Το **Lsjbot** είναι αυτοματοποιημένο πρόγραμμα δημιουργίας λημμάτων στη Βικιπαίδεια, ή iδιαδικτυακό ρομπότ, που αναπτύχθηκε από τον Σβέρκερ Γιόχανσον για την σουηδική Βικιπαίδεια. Το ρομπότ κυρίως εστιάζεται και επικεντρώνεται σε άρθρα για ζωντανούς οργανισμούς και γεωγραφικές οντότητες (όπως ποτάμια, φράγματα και βουνά).

Σύμφωνα με τη σελίδα του ρομπότ στη Σουηδική Βικιπαίδεια, το Lsjbot ήταν ενεργό στις Βικιπαίδειες στα Σουηδικά, Σεμπουάνο και Γουαρέι, έχοντας δημιουργήσει τα περισσότερα άρθρα στις τρεις αυτές Βικιπαίδειες (μεταξύ 80 % και το 99 % του συνόλου). Στην Σουηδική Βικιπαίδεια υπάρχει και η δυνατότητα επιλογής τυχαίου άρθρου εξαιρουμένων αυτών από ρομπότ. Από το 2017, πάνω από 400.000 λήμματα που έχουν δημιουργηθεί από το ρομπότ στη Σουηδική Βικιπαίδεια έχουν διαγραφεί, λόγω έλλειψης επαρκούς τεκμηρίωσης ή λόγω άλλων αιτιών, και αρκετές εκατοντάδες χιλιάδων λημμάτων πρόκειται να διαγραφούν στο μέλλον.

## Ιστορία
αριστερά|μικρογραφία|Ο Σβέρκερ Γιόχανσον, ο δημιουργός του Lsjbot.
Το πρόγραμμα είναι υπεύθυνο για τη δημιουργία 2.700.000 λημμάτων (έως τον Ιούλιο του 2014), τα δύο τρίτα των οποίων εμφανίζονται στη Βικιπαίδεια στα Σεμπουάνο και Γουαρέι-Γουαρέι (τα Σεμπουάνο είναι η μητρική γλώσσα της συζύγου του Γιόχανσον, Σμάιλι), το υπόλοιπο ένα τρίτο εμφανίζονται στη σουηδική Βικιπαίδεια. Το ρομπότ μπορεί να παραγάγει έως και 10.000 άρθρα ανά ημέρα.

Στις 15 Ιουνίου 2013, η Σουηδική Βικιπαίδεια έφτασε το 1 εκατομμύριο λήμματα, και έγινε η 8η Βικιπαίδεια που έφτασε εφταψήφιο αριθμό λημμάτων. Το εκατομμυριοστό άρθρο δημιουργήθηκε από τον Lsjbot – το οποίο σε εκείνο το σημείο είχε δημιουργήσει 454.000 άρθρα, σχεδόν τα μισά άρθρα της Σουηδικής Βικιπαίδειας. Το Lsjbot βοήθησε την Σουηδική Βικιπαίδεια να γίνει η δεύτερη Βικιπαίδεια που έφτασε τα 2 εκατομμύρια λήμματα, μετά την Αγγλική Βικιπαίδεια.

## Εμφάνιση στον Τύπο
Η λειτουργία του έχει δημιουργήσει κάποια κριτική, από αυτούς που προτείνουν ότι τα μικρά άρθρα δεν έχουν ουσιαστικό περιεχόμενο και ανθρώπινη επαφή. Η *Sydney Morning Herald* συνέκρινε το ρομπότ με τον Φιλ Πάρκερ, ο οποίος σύμφωνα με ισχυρισμούς είναι ο πιο πολυγραφότατος συγγραφέας στην ιστορία, έχοντας δημοσιεύσει πάνω από 85.000 βιβλία, καθένα από τα οποία ολοκληρώνεται σε λιγότερο από μία ώρα, χρησιμοποιώντας υπολογιστές. Το *Popular Science*, τον Ιούλιο του 2014, συνέκρινε το ρομπότ με το σχέδιο του Associated Press να χρησιμοποιήσει ρομπότ για να γράφει άρθρα. Ο Γιόχανσον έχει αντιμετωπίσει επιθέσεις για τις μεθόδους του, σημειώνοντας ότι αν το ρομπότ δεν γράφει άρθρα, "διαφορετικά γράφονται κυρίως από νέους, λευκούς, αρσενικούς σπασίκλες και αντανακλούν τα αρσενικά συμφέροντα."

## Παραπομπές


## Εξωτερικοί σύνδεσμοι

* Πηγαίος κώδικας του Lsjbot

Κατηγορία:Βικιπαίδεια
Νικόλαος Βασιλικός

Ο **Νικόλαος Βασιλικός** (Θεολόγος Θάσου, 1899 - Θεσσαλονίκη, 26 Απριλίου 1987) ήταν Έλληνας δικηγόρος και πολιτικός που υπηρέτησε ως βουλευτής Καβάλας με το Κόμμα Φιλελευθέρων.

## Βιογραφικά στοιχεία

Γεννήθηκε στον Θεολόγο Θάσου, όπου και μεγάλωσε. Εισήλθε στη Νομική Σχολή Πανεπιστημίου Αθηνών το 1917, απ' όπου αποφοίτησε το 1923 λόγω της ενδιάμεσης επιστράτευσής του. Την περίοδο 1918 - 1922 υπηρέτησε στον ελληνικό στρατό ως κληρωτός και με αυτή την ιδιότητα συμμετείχε στην Μικρασιατική εκστρατεία. Κατά τη διάρκεια της θητείας του κρατούσε λεπτομερές ημερολόγιο στο οποίο περιέγραφε τα γεγονότα αλλά και τις συνθήκες της εκστρατείας. Το ημερολόγιο δημοσιεύθηκε το 2018 στο τόμο "Το Ημερολόγιο της Μικρασιατικής Εκστρατείας - η Δίκη των Εξ" (εκδόσεις Πατάκη).

Εγκαταστάθηκε στην Καβάλα και ιδιώτευσε ως δικηγόρος. Χρημάτισε πρόεδρος του γυμναστικού ομίλου «Φίλιπποι» και νομικός σύμβουλος της σουηδικής μεταλλευτικής εταιρείας στα Λιµενάρια της Θάσου. Υπήρξε θερμός οπαδός του Ελευθέριος Βενιζέλος, στο κίνημα του οποίου συμμετείχε το 1935. Για την δράση του αυτή καταδικάστηκε ερήμην σε θάνατο αλλά η ποινή του μειώθηκε σε πέντε έτη κάθειρξης, μετά την παράδοσή του και την εκ νέου εκδίκαση της υπόθεσής του. Στις εκλογές του 1936 εξελέγη βουλευτής Καβάλας με το Κόμμα Φιλελευθέρων. Ήταν υποψήφιος με την Εθνική Πολιτική Ένωση (Δημοκρατικόν Σοσιαλιστικόν Κόμμα) και στις εκλογές του 1946, συγκεντρώνοντας 1.627 ψήφους. 

Το 1947 εγκαταστάθηκε στη Θεσσαλονίκη μεταφέροντας την δικηγορική του δραστηριότητα εκεί. Συμμετείχε, μάλιστα, και στην υπόθεση Πολκ ως συνήγορος υπεράσπισης του Στακτόπουλου.

Απεβίωσε στις 26 Απριλίου 1987 σε ηλικία 88 ετών στη Θεσσαλονίκη και κηδεύτηκε από τον ιερό ναό Αναστάσεως του Κυρίου στις 27 Απριλίου 1987. Ήταν παντρεμένος με την Καίτη Βασιλικού και απέκτησαν δύο παιδιά, τον συγγραφέα Βασίλη Βασιλικό και την πρώην πρωταθλήτρια της επιτραπέζιας αντισφαίρισης Έλζα Βασιλικού.

## Πηγές
* Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.

## Παραπομπές


Κατηγορία:Βουλευτές Καβάλας
Κατηγορία:Βουλευτές εκλεγμένοι με το κόμμα των Φιλελευθέρων
Αγία Κυράννα η Νεομάρτυς

Η **Αγία Κυράννα η Νεομάρτυς** (1731 - 28 Φεβρουαρίου 1751) ήταν Ελληνίδα Ορθόδοξη αγία. Δολοφονήθηκε στις 28 Φεβρουαρίου του 1751 από Οθωμανό αξιωματούχο, ο οποίος προσπαθούσε ανεπιτυχώς να την παντρευτεί και να την εξισλαμίσει.

Η ζωή της καταγράφηκε από τον Άγιο Νικόδημο τον Αγιορείτη στο *[[Νέον Μαρτυρολόγιον]]* του. Το 2011, μερικά από τα λείψανα της ανακαλύφθηκαν κάτω από πλάκες δαπέδου σε Εκκλησία στην Όσσα, ένα μικρό χωριό όπου πιστεύεται ότι γεννήθηκε λίγο βόρεια της Θεσσαλονίκης.

## Παραπομπές


## Πηγές
* Le synaxaire, vie des saints de l'Église orthodoxe, Hiéromoine Macaire de Simonospétra, Thessalonique, Éditions To perivoli tis Panaghias, 1996.

Κατηγορία:Άγιοι της Ορθόδοξης Εκκλησίας
Κατηγορία:Νεομάρτυρες
Άκα Α΄ της Κομμαγηνής

Η **Άκα Α΄** (απεβ. π. 20 π.Χ.) έζησε στο βασίλειο της Κομμαγηνής.

## Βιογραφία
Ήταν κόρη της Αντιοχίδος· ο πατέρας της μας είναι άγνωστος. Η Αντιοχίς ήταν κόρη τού Αντιόχου Α΄ Θεού της Κομμαγηνής και της Ισιάδος Φιλοστόργου των Αριοβαρζανιδών. Η Αντιοχίς και ο Αντίοχος Α΄ ήταν από τους Οροντίδες, την πρώτη δυναστεία της Αρμενίας. Μητέρα τού Αντιόχου Α΄ ήταν η Λαοδίκη Ζ΄ Θεά των Σελευκιδών, έτσι η Άκα Α΄ είχε Αρμενική και Ελληνική καταγωγή.

Λίγα γνωρίζουμε για τη ζωή της. Απεβίωσε μεταξύ τού τέλους της δεκαετίας του 30 και της αρχής της δεκαετίας του 20. Τάφηκε μαζί με την Αντιοχίδα και την Ισιάδα στον τύμβο (tumulus) τού Καρακούς. 

Αδελφός της Αντιοχίδος ήταν ο Μιθριδάτης Β΄ της Κομμαγηνής, πατέρας τού Μιθριδάτη Γ΄, τού οποίου η κόρη Άκα Β΄ ήταν ομώνυμη της εξαδέλφης του Άκας Α΄.

## Πηγές
* South Eastern Anatolia - Nemrut Dag (Mount Nemrut)
* Campbell-Scott, Roger. "Nimrud Dagh - A Sacred Mountain in Anatolia", in *Vanished Civilizations: The Hidden Secrets of Lost Cities and Forgotten Peoples*, pp.&nbsp;194-197. Reader’s Digest Services P/L, Hong Kong, 1988. .
* R. Beck, Beck on Mithraism: Collected Works With New Essays, Ashgate Publishing Limited, 2004

Κατηγορία:Δυναστεία των Οροντιδών
Αθηναΐς της Μηδίας Ατροπατηνής

Η **Αθηναΐς** (έζησε τον 1ο αι. π.Χ.) από τη Δυναστεία των Οροντιδών γεννήθηκε πριγκίπισσα της Κομμαγηνής και με τον γάμο της έγινε βασίλισσα της Μηδίας Ατροπατηνής.

## Βιογραφία
Ήταν κόρη τού Αντιόχου Α΄ Θεού της Κομμαγηνής (βασ. 70-38 π.Χ.) και της Ισιάδας Φιλοστόργου, κόρης τού Αριοβαρζάνη Α΄ της Καππαδοκίας. Ο Αντίοχος Α΄ ήταν γιος της Λαοδίκης Ζ΄ Θεάς των Σελευκιδών. Οι Οροντίδες ήταν η πρώτη δυναστεία της Αρμενίας, έτσι η Αθηναΐς είχε Αρμενική και Ελληνική καταγωγή. Έλαβε το όνομά της από την εκ μητρός μάμμη της, την Αθηναΐδα Φιλόστοργο Α΄.

Γεννήθηκε και μεγάλωσε στην Κομμαγηνή. Παντρεύτηκε τον Αρταβάσδη Α΄ της Μηδίας Ατροπατηνής (βασ. 56-31 π.Χ.) και μετά της Σωφηνής (30-21 π.Χ.), μάλλον Αρμενικής και Ελληνικής καταγωγής.

Το όνομά της μας είναι γνωστό από νομίσματα, που φέρουν την επιγραφή ΒΑΣΙΛΙΣ ΑΘΗΝΑΪΣ. Από τα νομίσματα μαθαίνουμε, ότι παντρεύτηκε τον Αρταβάσδη Α΄, μάλλον κατά τη βασιλεία του στη Μηδία Ατροπατηνή: στη μία όψη των νομισμάτων εμφανίζεται ο βασιλιάς με τιάρα και επιγραφή στα ελληνικά· στην άλλη πλευρά η Αθηναΐς με πυργωτό διάδημα και επιγραφή στα ελληνικά. Τα νομίσματα χρονολογούνται περί το 30 π.Χ.

## Οικογένεια
Παντρεύτηκε τον Αρταβάσδη Α΄ της Μηδίας Ατροπατηνής και είχε τέκνα:
* Ιοτάπα της Μηδίας Ατροπατηνής, γενν. 43 π.Χ., παντρεύτηκε τον Μιθριδάτη Γ΄ της Κομμαγηνής.
* Αριοβαρζάνης Β΄ απεβ. 4 μ.Χ., βασιλιάς της Μηδίας Ατροπατηνής & της Αρμενίας.
* Δαρείος, πρίγκιπας της Μηδίας Ατροπατηνής.

## Πηγές
* S. Baldwin, Comments on "Iberian route" DFA line, web, 1996
* A. Mayor, The Poison King: the life and legend of Mithradates, Rome's deadliest enemy, Princeton University Press, 2009

Κατηγορία:Δυναστεία των Οροντιδών
Μιθρένης Β΄

Ο **Μιθρένης Β΄**, αρμεν. Միհրան (άκμασε 212-200 π.Χ.) από τη Δυναστεία των Οροντιδών ήταν αρχιερέας στο ναό τού Ηλίου στο Αρμαβίρ.

## Βιογραφία
Ήταν γιος τού Αρσάμη Α΄ της Αρμενίας, Σωφηνής & Κομμαγηνής. Το όνομά του προέρχεται από τον Μίθρα.

Έγινε ιερέας τού ναού τού θεού Ήλιου στην πόλη Αρμαβίρ. Αδέλφια του ήταν οι Ορόντης Δ΄ της Αρμενίας και Ξέρξης της Σωφηνής & Κομμαγηνής.

Δεν γνωρίζουμε αν κυβέρνησε ποτέ ως βασιλιάς. Πάντως μετέπειτα βασιλείς, όπως ο Τιγράνης Β΄ της Αρμενίας των Αρταξιαδών (βασ. 95-55 π.Χ.) ήταν ταυτόχρονα και αρχιερείς.

## Πηγές
* Lang, David M. "Iran Armenia and Georgia: Political Contacts". Cambridge History of Iran. 3.
* Iran, Armenia and Georgia: Political Contacts. In Cambridge History of Iran, Volume 3

Κατηγορία:Δυναστεία των Οροντιδών
Δημήτρης Πόποβιτς

Ο **Δημήτρης Πόποβιτς** (, 11 Φεβρουαρίου 1995, Φραγκφούρτη, Γερμανία) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος μέσος για την γερμανική Βικτόρια Κολωνίας. Είναι σερβικής καταγωγής. 

## Σταδιοδρομία σε συλλόγους

### ΠΑΟΚ και δανεισμοί
Ο Πόποβιτς ξεκίνησε τη σταδιοδρομία του στις Σέρρες με τον Πανσερραϊκό, πριν υπογράψει το 2009 με τον ΠΑΟΚ. Έκανε το ντεμπούτο του για το σύλλογο στις 21 Ιανουαρίου 2012, εναντίον του Πανιώνιου. Αγωνίστηκε σε τρεις αγώνες για τον ΠΑΟΚ, πριν πάει δανεικός στον Πλατανιά, το Δεκέμβριο του 2013.  Με τον Πλατανιά αγωνίστηκε σε εννέα αγώνες και επέστρεψε στον ΠΑΟΚ τον Δεκέμβριο του 2013, ο οποίος τον έστειλε δανεικό στον Απόλλωνα Καλαμαριάς. Στις 20 Αυγούστου 2015, υπέγραψε μονοετές συμβόλαιο δανεισμού με τον Πανσερραϊκό, αλλά δεν τελείωσε τη χρονιά με το σύλλογο, καθώς υπέγραψε ως δανεικός με την κυπριακή Καρμιώτισσα, μέχρι το τέλος της σεζόν.

### Βάλντχοφ Μάνχαϊμ
Στις 8 Ιουλίου 2016, υπέγραψε τριετές συμβόλαιο με τη γερμανική Μάνχαϊμ, με τον ΠΑΟΚ να διατηρεί το 30% σε περίπτωση πώλησης του παίκτη.

### ΤΟΣ Κόμπλεντς
Στις 28 Ιανουαρίου 2017, υπέγραψε στη γερμανική Κόμπλεντς με ελεύθερη μεταγραφή, μέχρι τις 30 Ιουνίου 2018. 

### Βικτόρια Κολωνίας
Την 1η Ιουλίου 2018, υπέγραψε μονοετές συμβόλαιο με τη γερμανική Βικτόρια Κολωνίας.

### Αλμωπός Αριδαίας
Στις 30 Αυγούστου 2022, υπέγραψε συμβόλαιο συνεργασίας με τον Αλμωπό Αριδαίας.

## Εθνική ομάδα
Έχει αγωνιστεί με τις Εθνικές Ελλάδας U17, U18, U19 και U20. 

## Παραπομπές


## Εξωτερικοί σύνδεσμοι

*   
* Προφίλ στο Transfermarkt.com 

Κατηγορία:Έλληνες ποδοσφαιριστές
Κατηγορία:Έλληνες σερβικής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ20
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ.Α.Σ. Αιγινιακού
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Καρμιώτισσας Πάνω Πολεμιδιών
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΤΟΣ Κόμπλεντς
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές ΜΦΚ Ζέμπλιν Μιχαλόβτσε
Κατηγορία:Ποδοσφαιριστές Αλμωπού Αριδαίας
Ξέρξης της Αρμενίας

Ο **Ξέρξης** (, απεβ. 212 π.Χ.) από τη Δυναστεία των Οροντιδών ήταν σατράπης της Σωφηνής & Κομμαγηνής (228-212 π.Χ.), περιοχών της Αυτοκρατορίας των Σελευκιδών.

## Βιογραφία
Ήταν γιος τού Αρσάμη Α΄ της Αρμενίας, Σοφηνής & Κομμαγηνής. Αδέλφια του ήταν ο Ορόντης Δ΄ της Αρμενίας και ο Μιθρένης Β΄ αρχιερέας τού ναού τού Ηλίου στο Αρμαβίρ.

Τον πατέρα τους το 228 π.Χ. διαδέχθηκαν ο Ορόντης Δ΄ στην Αρμενία και ο Ξέρξης στη Σωφηνή & Κομμαγηνή το 228 π.Χ. Το 223 πολλοί σατράπες των Σελευκιδών εξεγέρθηκαν εναντίον τού Αντιόχου Γ΄ τού Μεγάλου, όπως ο Αρταβαζάνης της Μηδίας Ατροπατηνής (Άνω Μηδίας), ο Μόλων της Μηδίας (Κάτω Μηδίας), ο αδελφός του Αλέξανδρος της Περσίδος και ο Αχαιός των Σελευκιδών στη Μ. Ασία (2ος εξάδελφος τού πατέρα τού Αντιόχου Γ΄). Ως το 220 ο Αντίοχος Γ΄ κατέβαλε τους περισσότερους των εξεγερθέντων· το 213 κατέστειλε και τον Αχαιό.

Οι εξεγέρσεις αυτές είναι η αιτία, που ο Αντίοχος Γ΄ είχε έπειτα επιθετική πολιτική προς τον Ξέρξη. Το 212 εισέβαλε στην σατραπεία τού Ξέρξη, πολιόρκησε τα Σαμόσατα και τον νίκησε. Σύντομα μετά ο Αντίοχος Γ΄ έδωσε την αδελφή του Αντιοχίδα ως σύζυγο στον Ξέρξη. Όμως η Αντιοχίδα το ίδιο έτος φόνευσε τον άνδρα της, ώστε ο αδελφός της να ελέγξει τη Σωφηνή. Δεν γνωρίζουμε αν ο Ξέρξης κατείχε και την Κομμαγηνή, όταν φονεύθηκε.

Ωστόσο ο Αντίοχος Γ΄, περισπώμενος από τις πολλές εκστρατείες του, προτίμησε να θέσει στη Σωφηνή σατράπη τον Αβδισσάρη, γιο τού Ξέρξη.

## Οικογένεια
Νυμφεύτηκε την Αντιοχίδα των Σελευκιδών, κόρη τού Σέλευκου Β΄ Καλλίνικου της Αυτοκρατορίας των Σελευκιδών και είχε τέκνα:
* Αβδισσάρης απεβ. 200 π.Χ., σατράπης της Σωφηνής.
* Ζαριάδρης, βασιλιάς της Σωφηνής (βασ. 212-188 π.Χ.).

## Παραπομπές

## Πηγές
* Johann Gustav Droysen, *Geschichte des Hellenismus*, vol. ii. p.&nbsp;73
* Joseph Hilarius Eckhel, vol. iii. p.&nbsp;204.
* Richard G. Hovannisian, The Armenian People from Ancient to Modern Times, 2 vols. New York: St. Martin's Press, 1997

Κατηγορία:Δυναστεία των Οροντιδών
Ζαριάδρης της Σωφηνής

Ο **Ζαριάδρης** , αρμεν. Զարեհ Zareh (άκμασε 212-188 π.Χ.) από τη Δυναστεία των Οροντιδών ήταν σατράπης, μετά βασιλιάς της Σωφηνής.

## Βιογραφία
Ήταν γιος τού Ξέρξη σατράπη της Σωφηνής και της Αντιοχίδος, κόρης τού Σελεύκου Β΄ Καλλινίκου της Αυτοκρατορίας των Σελευκιδών. Μάλλον μεγαλύτερος αδελφός του ήταν ο Αβδισσάρης της Σωφηνής.

Ο Στράβων αναφέρει, πως ένας στρατηγός τού Αντιόχου Γ΄ τού Μεγάλου, ο Ζαριάδρης, ανέλαβε τη Σωφηνή. Το 190 ο Αντίοχος Γ΄ στη μάχη της Μαγνησίας ηττήθηκε από τους Ρωμαίους. Τότε ο Ζαριάδρης και ο Αρταξίας Α΄ εξεγέρθηκαν και με τη συγκατάθεση των Ρωμαίων έγιναν ηγεμόνες: η συνθήκη της Απάμειας τού 188 π.Χ. τους αναγνώριζε ως βασιλείς της Σωφηνής και της Αρμενίας αντίστοιχα.

Αναφέρεται ένας Δσαριάδρης, πατέρας τού Μπαγκντασσάρ. Ο πρώτος είναι ο Ζαριάδρης· αν ο Αβδισσάρης είναι ελληνική παραφθορά τού δεύτερου, τότε είναι πιθανό ο Ζαριάδρης να είναι πατέρας τού Αβδισσάρη. Όμως οι λιγοστές ιστορικές καταγραφές έχουν τον Αβδισσάρη ηγεμόνα πριν τον Ζαριάδρη, έτσι θεωρείται μεγαλύτερος αδελφός του. Υποθέτουμε, ότι ο Αντίοχος Γ΄ τον είχε θέσει σατράπη, υποτελή του· μετά τη μάχη της Μαγνησίας μπόρεσε να αναγνωριστεί η ανεξαρτησία του. Ο Στράβων γράφει 200 έτη μετά τα γεγονότα και μπορεί να μην είναι ακριβής.

Έχουν βρεθεί περισσότερα από 12 λίθινα ορόσημα στην περιοχή της σημερινής Αρμενίας από την εποχή τού Αρταξία Α΄ με αραμαϊκές επιγραφές. Πριν την ανακάλυψή τους, είχαν αναφερθεί από τον Μωυσή Κορενάτσι Αρμένιο ιστορικό τού 5ου αι. Σε αυτές ο Αρταξίας Α΄ ισχυρίζεται καταγωγή από τη δυναστεία των Οροντιδών (Γιερβανντούνι): "Βασιλιάς Αρταξίας, γιος τού Οροντίδη Ζαριάδρη".

## Οικογένεια
Ίσως γιος του ήταν ο:
* Αρταξίας Α΄ απεβ. 160 π.Χ., βασιλιάς της Αρμενίας.

## Πηγές
* Strabo, Geography 11.14.5

Κατηγορία:Δυναστεία των Οροντιδών
Αβδισσάρης της Σωφηνής

Ο **Αβδισσάρης** (άκμασε το 212-200 π.Χ.) από τη Δυναστεία των Οροντιδών ήταν σατράπης της Σωφηνής, περιοχής της Αυτοκρατορίας των Σελευκιδών.

## Βιογραφία
Ήταν γιος του Ξέρξη σατράπη της Σωφηνής και της Αντιοχίδος των Σελευκιδών, κόρης του Σέλευκου Β΄ Καλλίνικου της Αυτοκρατορίας των Σελευκιδών.

Ο πατέρας του είχε εξεγερθεί το 223 π.Χ., όπως πολλοί σατράπες, αλλά ο Αντίοχος Γ΄ τους κατέβαλε. Στον Ξέρξη έδωσε σύζυγο της αδελφή του Αντιοχίδα. Αυτή το 212 φόνευσε τον σύζυγό της, ώστε ο Αντίοχος Γ΄ να ελέγξει τη Σωφηνή. Αυτός, περισπώμενος από τις εκστρατείες του, έδωσε τη σατραπεία στον γιο εκείνου Αβδισσάρη.

Δεν υπάρχουν δυτικές πηγές για τον ηγεμόνα αυτόν, παρά μόνο νομισματικά τεκμήρια. Αυτά είναι όμοια με τα νομίσματα τού πατέρα του. Το όνομά του περιέχει το Αβδ-, που σημαίνει σκλάβος στα αραμαϊκά, γλώσσα που μιλιόταν ευρέως στη Σωφηνή. Θα μπορούσε να τον αποκαλούσαν έτσι τοπικά οι Αραμαίοι υπήκοοί του, όμως το όνομα αυτό εμφανίζεται στα νομίσματα. Το -σσάρης είναι ομόηχο με το Ζάρεχ (Ζαριάδρης στις ελληνικές πηγές).

Το 200 τον εκτόπισε ο αδελφός του Ζάρεχ/Ζαριάδρης, με την υποκίνηση τού Αντιόχου Γ΄, ο οποίος υποκίνησε επίσης τον Αρταξία Α΄ να εκθρονίσει τον Ορόντη Δ΄ (θείο τού Ζαριάδρη) και να γίνει βασιλιάς της Αρμενίας.

## Οικογένεια
Γιος του ήταν ο:
* Αρταξίας Α΄  απεβ. 160 π.Χ., βασιλιάς της Αρμενίας.

## Πηγές
* Richard G. Hovannisian: The Armenian People from Ancient to Modern Times, 2 vols. New York: St. Martin's Press, 1997

Κατηγορία:Δυναστεία των Οροντιδών
Αρτάσυρος

Ο **Αρτάσυρος** ή **Αρδασήρ** (5ος αι. π.Χ.) από τη Δυναστεία των Οροντιδών ήταν Σατράπης της Αρμενίας. Ο γιος του Ορόντης Α΄, έδωσε το όνομα στην πρώτη δυναστεία της Αρμενίας.

## Βιογραφία

Ήταν Σατράπης της Αρμενίας κατά τη βασιλεία τού Αρταξέρξη Β΄ της Περσίας, αναφερόταν ως *"το μάτι τού βασιλιά"*. Είχε καταγωγή από τη Βακτρία. Ο γιος του Ορόντης, που αναφέρεται ως *"Ορόντης από τη Βακτρία"*, είναι πιο γνωστός και υπηρέτησε ως Σατράπης της Σωφηνής & Ματιηνής (Μιτάννι) κατά τη βασιλεία τού Αρταξέρξη Β΄. Μερικές ιστορικές καταγραφές αναφέρουν τον Αρταξέρξη Β΄ ως πατέρα τού Ορόντη, δηλ. ταυτίζουν τον Αρτάσυρο με τον Πέρση βασιλιά. Στην πραγματικότητα ο Αρταξέρξης Α΄ ήταν πεθερός τού Ορόντη Α΄ ο οποίος παντρεύτηκε την κόρη του Ροδογούνη. Υπάρχουν ελάχιστες Αγγλικές πηγές οι οποίες θα μπορούσαν να εξηγήσουν επαρκώς τον τρόπο που γεννήθηκε ή πέθανε ο Αρτασύρος. Σύμφωνα με τον Χ. Καχατριάν, ο Αρτάσυρος δεν κατασκεύασε αρδευτικά κανάλια, άφησε όμως όλη την περιουσία στους γιους του για να φτιάξουν στο όνομά του. Πριν το τέλος του τους μάζεψε και τους είπε, πώς υποχρέωση κάθε ηγεμόνα Οροντίδη θα είναι να κατασκευάσει ένα τουλάχιστον κανάλι ύδρευσης. Πράγματι αυτό κράτησε για αιώνες.

## Οικογένεια

Νυμφεύτηκε την Ασάτηρα και είχε τέκνο:

*Ορόντης Α΄ της Αρμενίας απεβ. 344 π.Χ., Σατράπης της Σωφηνής & Ματιηνής.

## Παραπομπές



## Πηγές

*Chahin, M. (2001). The Kingdom of Armenia: A History. Psychology Press. 
*Gershevitch, Ilya, ed. (1985). The Cambridge History of Iran, Volume 2: The Median and Achaemenian periods. Cambridge University Press.

Κατηγορία:Δυναστεία των Οροντιδών
Υάκινθος Μακρυποδάρης

Ο **Υάκινθος Μακρυποδάρης** (, , μολδαβικά: Giacinto Ischiota) ήταν Έλληνας λόγιος και Δομινικανός καλόγηρος. Ήταν Δομινικανός ιεραπόστολος στη Μολδαβία και επίσκοπος των Σκοπίων (1645 - 1649). Τα κηρύγματα του είχαν μεγάλη επιτυχία τόσο στα Ελληνικά όσο και στα Ιταλικά.

## Βιογραφία
Ο Υάκινθος Μακρυποδάρης ήταν Έλληνας γεννημένος στη Χίο της Οθωμανικής Αυτοκρατορίας το 1610. Η οικογένειά του ήταν Καθολική από το 1632 έως το 1636 σπούδασε σε θεολογική σχολή στο Παρίσι. Αφού ολοκλήρωσε τις σπουδές του, ο Μακρυποδάρης γύρισε στην πατρίδα του, όπου έγινε ιερέας και άρχισε να μοιράζεται τις γνώσεις του σε Δομινικανά μοναστήρια.

Αρκετά χρόνια αργότερα, ο Μακρυποδάρης μετακόμισε στην Κωνσταντινούπολη, όπου σύντομα έγινε αντιπρόσωπος των Δομινικανών μοναστηριών. Τα κηρύγματα του είχαν μεγάλο επίτευγμα τόσο στα Ελληνικά όσο και στα Ιταλικά. Το 1645 ο Μακρυποδάρης έγινε ο εξομοιωτής ενός Γερμανού απεσταλμένου στην Κωνσταντινούπολη, έτσι ο σύνδεσμος και η υποστήριξη βοήθησαν τελικά την καριέρα του περαιτέρω.

Ο Μακρυποδάρης ορίστηκε επομένως ως θεματοφύλακας του Έστεργκομ το 1645. Ταξίδεψε στη Βιέννη όπου ο Φερδινάνδος Γ΄, τον όρισε ως τον επίτιμο επίσκοπο των Σκοπίων, μια θέση που κατείχε από τις 29 Ιουλίου 1645 έως 1649. Αργότερα μετακόμισε στη Μολδαβία το 1646, όπου έμεινε στην τότε πρωτεύουσα της, το Ιάσιο. Το 1658 διορίστηκε από τον Λεόπολδο Α΄ ως επίσκοπο του Σέγκεντ μέχρι τις 2 Μαΐου 1668. Στη συνέχεια ο Μακρυποδάρης μετακόμισε στη Τρνάβα, όπου διορίστηκε βοηθός επίσκοπος. Ο Μακρυποδάρης πέθανε το 1672 σε ηλικία 71 ή 72 ετών.

## Παραπομπές


Κατηγορία:Έλληνες συγγραφείς
Κατηγορία:Έλληνες λόγιοι του 17ου αιώνα
Α΄ κατηγορία ΠΟΑΣΠ 2017-18

Η **Α΄ κατηγορία ΠΟΑΣΠ 2017-18** αποτέλεσε το 46ο πρωτάθλημα στη Α΄ κατηγορίας ΠΟΑΣΠ. Το πρωτάθλημα κέρδισε ο  για πρώτη φορά στην ιστορία του.
## Σύστημα διεξαγωγής
Στο πρωτάθλημα της Α΄ κατηγορίας ΠΟΑΣΠ 2017-18 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τέσσερις τελευταίες ομάδες υποβιβάστηκαν στο πρωτάθλημα Β΄ κατηγορίας ΠΟΑΣΠ 2018-19.

Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2017-18. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχα δικαίωμα συμμετοχή στο Πρωτάθλημα Ένταξης ΣΤΟΚ 2018, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περίοδο στην Επίλεκτη κατηγορία ΣΤΟΚ 2018-19.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν:

## Βαθμολογία
Η τελική βαθμολογία του πρωταθλήματος ήταν:

Πηγή: 


Ισοβαθμίες:
αΑναγέννηση/Ελπίδα-Γεροσκήπου 1-0, Γεροσκήπου-Αναγέννηση/Ελπίδα 0-0
βΚ.Ν. Άρμου-Προμηθέας 7-2, Προμηθέας-Κ.Ν. Άρμου 2-2


Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: 

## Παραπομπές


## Δείτε επίσης

* Α΄ κατηγορία ΠΟΑΣΠ
* Κύπελλο ΠΟΑΣΠ 2017-18

Κατηγορία:Α΄ κατηγορία ΠΟΑΣΠ
Κατηγορία:Εγχώρια ποδοσφαιρικά πρωταθλήματα 2017–2018
Άλις Σπρινγκς

Το **Άλις Σπρινγκς** () είναι η τρίτη μεγαλύτερη πόλη στη Βόρεια Επικράτεια της Αυστραλίας. Ευρέως γνωστό ως «the Alice» ή απλά «Alice», το Άλις Σπρινγκς βρίσκεται σχεδόν στο γεωγραφικό κέντρο της Αυστραλίας.

Η περιοχή είναι γνωστή ως «Μπάρντουε» (Mparntwe) στους αρχικούς κατοίκους της, τους Αρρέρντε, οι οποίοι έχουν ζήσει στην έρημο της Κεντρικής Αυστραλίας μέσα και γύρω από το σημερινό Άλις Σπρινγκς για δεκάδες χιλιάδες χρόνια. Το όνομα *Άλις Σπρινγκς* δόθηκε από τον τοπογράφο Ουίλιαμ Ουίτφιλντ Μιλς προς τιμήν της Λαίδης Άλις Τοντ (του γένους Άλις Γκίλλαμ Μπελλ), συζύγου του πρωτοπόρου της τηλεγραφίας Σερ Τσαρλς Τοντ.

Το Άλις Σπρινγκς είχε αστικό πληθυσμό σχεδόν 24.000 κατοίκων κατά την Απογραφή του 2016· αντιπροσωπεύει περίπου το 10% του πληθυσμού της Βόρειας Επικράτειας. Η απόσταση σχεδόν ισαπέχει από την Αδελαΐδα και το Ντάργουιν.

Την πόλη διασχίζει ο συνήθως ξηρός Ποταμός Τοντ στη βόρεια πλευρά της Οροσειράς Μακντόνελ. Η γύρω περιοχή είναι γνωστή ως Κεντρική Αυστραλία, ή το Κόκκινο Κέντρο, ένα άγονο περιβάλλον αποτελούμενο από πολλές διαφορετικές ερήμους. Οι θερμοκρασίες στο Άλις Σπρινγκς μπορεί να ποικίλουν δραματικά, με μέση μέγιστη το καλοκαίρι 35,6 °C και μέση ελάχιστη τον χειμώνα 5,1 °C. Το Άλις Σπρινγκς έχει έρθει αντιμέτωπο με πολλά πρόσφατα προβλήματα, τα οποία οφείλονται σε μεγάλο βαθμό σε ένα ισχυρό φυλετικό χάσμα που έχει υπάρξει στην πόλη εδώ και χρόνια, και σε αύξηση της εγκληματικότητας.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Αυστραλίας
Μάχος Ηλείας

Ο **Μάχος** είναι πεδινό χωριό της Ηλείας στην Περιφερειακή Ενότητα Ηλείας**** σε υψόμετρο 43 μέτρα. Βρίσκεται σε μία αγροτική πεδιάδα σε απόσταση 2 χλμ. βορειοδυτικά του Βαρθολομιού, 2 χλμ. δυτικά της Δήμητρας και 3 χλμ. νοτιοδυτικά του Νεοχωρίου. Ως ξεχωριστός οικισμός αναφέρεται επίσημα για πρώτη φορά το 1835 να απογράφεται στον τότε δήμο Κυλληνίας. Σύμφωνα με το Σχέδιο Καλλικράτης αποτελεί την τοπική κοινότητα Μάχου που υπάγεται στη δημοτική ενότητα Βαρθολομιού του Δήμου Πηνειού ενώ σύμφωνα με την απογραφή 2011 έχει πληθυσμό 378 κατοίκους.

## Πληθυσμός

## Παραπομπές


## Εξωτερικοί σύνδεσμοι
* GTP - Μάσω 

Κατηγορία:Κωμοπόλεις της περιφερειακής ενότητας Ηλείας
Κατηγορία:Δήμος Πηνειού